માયાબહેનને બે દીકરા. બધા થઈને કુલ દસ જણનો પરિવાર. મોટા-વિશાળ ફ્લૅટમાં રહે. સ્થિતિ સધ્ધર અને બિઝનેસમાંથી રિટાયર્ડ થઈ ચૂકેલા પતિથી વિશેષ વજન ઘરેલુ મામલામાં માયાબહેનનું પડે. આમ તો બન્ને પુત્રોનો ધંધો જુદો, પણ વરસેકથી નાનાના વ્યાપારમાં મંદીનો માર હતો એટલે પોતાની મૂડીમાંથી મમતાનાં માયાર઼્ માયાબહેન બનતી મદદ કરતાં, જે મોટા પૌત્રને મંજૂર નહોતું : કાકામાં બિઝનેસની અક્કલ નથી એમાં દાદી દેવાળું કાઢવા બેઠાં છે! તેના ખુલ્લેઆમ વિરોધમાં માયાબહેને નવી પેઢીની અશિસ્ત જોઈ. તેમણે કડકાઈથી કામ લીધું : પૌત્ર બાબત મોટાં દીકરા-વહુને ઠપકાયાર઼્ અને બસ પેલાના દિમાગમાં ઠસી ગયું કે દાદીને તો નાનો દીકરો જ વહાલો છે! પણ તેમના મોહમાં અમારે શું કામ ખુવાર થવું? પકડી ગન અને ધરબી દીધી ગોળી દાદીની છાતીમાં!